CELEX: 32020D0796
Language: lv
Date: 2020-06-16 00:00:00
Title: Padomes Lēmums (KĀDP) 2020/796 (2020. gada 16. jūnijs), ar kuru groza Lēmumu (KĀDP) 2017/1252, ar ko atbalsta ķīmiskā drošuma un drošības pastiprināšanu Ukrainā atbilstīgi Apvienoto Nāciju Organizācijas Drošības padomes Rezolūcijas 1540 (2004) par masu iznīcināšanas ieroču un to nogādes līdzekļu neizplatīšanu īstenošanai

17.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 193/15
               
            
         PADOMES LĒMUMS (KĀDP) 2020/796
         (2020. gada 16. jūnijs),
         ar kuru groza Lēmumu (KĀDP) 2017/1252, ar ko atbalsta ķīmiskā drošuma un drošības pastiprināšanu Ukrainā atbilstīgi Apvienoto Nāciju Organizācijas Drošības padomes Rezolūcijas 1540 (2004) par masu iznīcināšanas ieroču un to nogādes līdzekļu neizplatīšanu īstenošanai
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2017. gada 11. jūlijā pieņēma Lēmumu (KĀDP) 2017/1252 (1).
                  
               
                     (2)
                  
                  
                     Lēmuma (KĀDP) 2017/1252 5. panta 2. punktā ir paredzēts, ka lēmuma 1. pantā minētajām darbībām ir 36 mēnešu īstenošanas laikposms, sākot no minētā lēmuma 3. panta 3. punktā minētā finansēšanas nolīguma noslēgšanas dienas.
                  
               
                     (3)
                  
                  
                     Finansēšanas nolīgums ar Eiropas Drošības un sadarbības organizāciju (EDSO) tika noslēgts 2017. gada 30. augustā, un līdz ar to tā termiņš beidzas 2020. gada 30. augustā.
                  
               
                     (4)
                  
                  
                     EDSO 2020. gada 23. aprīlī lūdza par sešiem mēnešiem pagarināt Lēmuma (KĀDP) 2017/1252 īstenošanas laikposmu, jo Covid-19 pandēmijas dēļ uz laiku ir apturētas vairākas darbības, ar ko atbalsta ķīmiskā drošuma un drošības pastiprināšanu Ukrainā.
                  
               
                     (5)
                  
                  
                     Lēmuma (KĀDP) 2017/1252 1. pantā minēto darbību turpināšanai līdz 2021. gada 28. februārim nav nekādas ietekmes uz finanšu resursiem.
                  
               
                     (6)
                  
                  
                     Būtu attiecīgi jāgroza Lēmums (KĀDP) 2017/1252,
                  
               IR PIEŅĒMUSI ŠO LĒMUMU.
         
            1. pants
            Lēmuma (KĀDP) 2017/1252 5. panta 2. punktu aizstāj ar šādu:
            
               
                  “2.   Šis lēmums zaudē spēku 2021. gada 28. februārī.”
               
            
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 16. jūnijā
            
               
                  Padomes vārdā –
               
               
                  Priekšsēdētāja
               
               A. METELKO-ZGOMBIĆ
            
         
         
            (1)  Padomes Lēmums (KĀDP) 2017/1252 (2017. gada 11. jūlijs), ar ko atbalsta ķīmiskā drošuma un drošības pastiprināšanu Ukrainā atbilstīgi Apvienoto Nāciju Organizācijas Drošības padomes Rezolūcijas 1540 (2004) par masu iznīcināšanas ieroču un to nogādes līdzekļu neizplatīšanu īstenošanai (OV L 179, 12.7.2017., 8. lpp.).